Téma č. 1

Školiteľ: Prof. PhDr. Peter Žeňuch, DrSc.

Konzultant:

**Cyrilské paraliturgické piesne a ich miesto v kontexte slovenskej duchovnej kultúry**

Zameranie práce sa orientuje najmä na charakteristiku vybranej tematickej oblasti cyrilskej duchovnej (mimoliturgickej) piesňovej kultúry, ktorá je spätá so Slovenskom a tiež na jej vzťah k liturgickému kontextu. Podstatnou zložkou výskumu bude interpretácia a komparácia vybraných jazykových javov používaných paraliturgických piesňach v širšom slovanskom kontexte.

Téma č. 2

Školiteľ: Prof. PhDr. Peter Žeňuch, DrSc.

Konzultant:

**Cirkevná slovančina a bibličtina - dva liturgické jazyky v slovenskom prostredí**

Práca sa zameriava na materiálový výskum liturgických jazykov: cirkevnej slovančiny v prostredí byzantsko-slovanskej tradície a bibličtiny ako bohoslužobného jazyka v protestantskej cirkvi augsburského vyznania na Slovensku. Cieľom je vysvetliť prejavy slovenského jazykového povedomia v týchto liturgických jazykoch v súčasnosti. Zároveň sa vyžaduje overovanie zostení na príkladoch z písomných prameňov zo 17. a 18. storočia..

Téma č. 3

Školiteľ: Prof. PhDr. Peter Žeňuch, DrSc.

Konzultant:

**Jazyk a konfesia, jazyk a národ - o jazykovej a kultúrnej komunikácii a pluralite**

Práca môže poskytnúť ucelený teoretický pohľad na vzťahy medzi tromi hlavnými kultúrnymi fenoménmi, ktoré predstavujú významný vklad pre pochopenie stereotypov uplatňujúcich sa v súčasnej spoločnosti. Zameriava sa najmä na otázky kultúrnej komunikácie, ktorá sa realizuje na hranici dvoch európskych priestorov: latinského západu a byzantského východu. Kultúrna komunikácia medzi týmito obidvoma priestormi sa prejavuje v rozmanitých oblastiach literárnej a písomnej kultúry. Tento vzťah sa má ukázať na výskume konkrétneho súboru písomných prameňov.

Poznámka: Pre tento výskum je nevyhnutná orientácia v archívnych fondoch, viacerých znalosť slovanských jazykov, a základná orientácia v kultúrnych a konfesionálnych tradíciách. Znalosť latinčiny je vítaná.

Téma č. 4

Školiteľ: Mgr. Svetlana Šašerina, PhD.

Konzultant:

**Cyrilská homiletická tradícia na Slovensku**

Téma č. 5

Školiteľ: Mgr. Svetlana Šašerina, PhD.

Konzultant:

**Svätomikulášske legendy v kontexte ľudovej duchovnej kultúry**

Téma č. 6

Školiteľ: doc. Mgr. Katarína Žeňuchová, PhD.

Konzultant:

**Etnolingvistická analýza vybraného ornitomorfného obrazu v slovenskej a inej slovanskej kultúre.**

Predmetom výskumu dizertačnej práce sú animalistické predstavy a symboly v tradičnej kultúre Slovákov na pozadí širšieho slovanského kontextu. Metodologickým východiskom k práci je monografia ruského slavistu Alexandra Guru *Симвoлика животных в славянской народной традиции*, slovník *Славянские древности*, poľský etnolingvistický slovník *Slownik stereotypów i symboli ludowych* a iné početné práce v slavistickom vedeckom diskurze.
Predstavy o predpokladaných vzťahoch a magických súvislostiach medzi svetom zvierat a svetom ľudí sa uplatňovali v rozličných vrstvách tradičnej kultúry na Slovensku – v rodinných i kalendárnych obyčajach, v liečebných praktikách, veštbách, predzvestiach, poverách, v naratívnych prozaických textoch, v krátkych žánroch folklórnej prózy. Na vytvorenie obrazu vybraného zvieraťa (kôň, krava, kohút, mačka, pes, vlk, medveď, lasica....)je nevyhnutné brať do úvahy celý rad rozličných folklórnych prameňov, ktoré budú empirickým východiskom dizertačnej práce.  Predmetom výskumu dizertačnej práce sú animalistické predstavy a symboly v tradičnej kultúre Slovákov na pozadí širšieho slovanského kontextu. Metodologickým východiskom k práci je monografia ruského slavistu Alexandra Guru Симвoлика животных в славянской народной традиции, slovník Славянские древности, poľský etnolingvistický slovník Slownik stereotypów i symboli ludowych a iné početné práce v slavistickom vedeckom diskurze.

Predstavy o predpokladaných vzťahoch a magických súvislostiach medzi svetom zvierat a svetom ľudí sa uplatňovali v rozličných vrstvách tradičnej kultúry na Slovensku – v rodinných i kalendárnych obyčajach, v liečebných praktikách, veštbách, predzvestiach, poverách, v naratívnych prozaických textoch, v krátkych žánroch folklórnej prózy. Na vytvorenie obrazu vybraného zvieraťa (kôň, krava, kohút, mačka, pes, vlk, medveď, lasica....)je nevyhnutné brať do úvahy celý rad rozličných folklórnych prameňov, ktoré budú empirickým východiskom dizertačnej práce.

Téma č. 7

Školiteľ: doc. Mgr. Katarína Žeňuchová, PhD.

Konzultant:

**Etnolingvistická analýza vybraného ornitomorfného obrazu v slovenskej a inej slovanskej kultúre.**

Vtáky predstavujú v rámci symboliky v ľudovej kultúre osobitnú skupinu, kde sa výraznejšie ako u iných zvierat uplatňuje diferenciácia na základe opozície čistý (neškodný) – nečistý (zlý). Niektorým zástupcom vtáčej ríše sa v ľudovej kultúre pripisujú rozličné funkcie a symbolika, niektoré zohrávajú kľúčovú úlohu v mytologických predstavách. Predmetom výskumu dizertačnej práce sú ornitomorfné predstavy a symboly v tradičnej kultúre Slovákov na pozadí širšieho slovanského kontextu. Metodologickým východiskom k práci je monografia ruského slavistu Alexandra Guru Симвoлика животных в славянской народной традиции, slovník Славянские древности, poľský etnolingvistický slovník Slownik stereotypów i symboli ludowych a iné početné práce v slavistickom vedeckom diskurze.

Téma č. 8

Školiteľ: Prof. PhDr. ThDr. Peter Zubko, PhD.

Konzultant:

**Problematika slovenských katolíckych modlitebných knižiek z 19. storočia pre pospolitý ľud.**